Los Secretos i el cantautor Quique González actuaran el divendres 11 de març al Castell d'Alaquàs
08/03/2005 10:50:00

# Los Secretos i el cantautor Quique González actuaran el divendres 11 de març al Castell d'Alaquàs

*   08/03/2005 10:50:00
*   [Imprimir](#)
*   Compartir
*    https://www.alaquas.org/documento.asp?id\_do=9555

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9555%2F0&title=Ajuntament%20d%27Alaqu%C3%A0s.%20Premsa.Los%20Secretos%20i%20el%20cantautor%20Quique%20Gonz%C3%A1lez%20actuaran%20el%20divendres%2011%20de%20mar%C3%A7%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9555/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9555/9555_Form_4.jpg)](https://www.alaquas.org/ficheros/documentos/2005/2/9555/9555_Form_10.jpg "<a href='https://www.alaquas.org/ficheros/documentos/2005/2/9555/9555_Form_10.jpg' target=_blank><i class='fa fa-external-link' aria-hidden='true'></i>.Los Secretos i el cantautor Quique González actuaran el divendres 11 de març al Castell d'Alaquàs</a>")

Aquest concert, inclòs dins de la programació musical del monument per al 2005, es celebrarà a les 23 hores

El proper divendres 11 de març els alaquasers i alaquaseres tindran l'oportunitat de gaudir, un dia més, d'un atractiu concert de música en directe en un marc incomparable com és el Castell d'Alaquàs. Després de que la programació de concerts de 2005 quedara inaugurada el passat 28 de febrer amb l'actuació del grup Diatessaron, l'emblemàtic monument acollirà aquesta setmana les actuacions del cantautor Quique González i del mític grup del pop espanyol dels anys vuitanta Los Secretos.

La vetlada musical s'iniciarà a les 23 hores amb l'actuació del cantautor Quique González, qui presentarà el seu quart i més recent treball, "Kamikazes enamorados". Quique González pertany a un selecte grup d'artistes que no abunda hui en dia: el d'aquells cantautors creïbles capaços d'endinsar-se fins els racons més íntims dels nostres sentiments amb les seues cançons honestes, directes i quasi remorejades a cau d'orella.

A l'actuació de Quique González seguirà la d'uns dels grups més importants del pop espanyol sorgits a la dècada dels vuitanta: Los Secretos.  Aquest concert de la formació d'Álvaro Urquijo forma part de la segona volta d'una gira per diferents ciutats de l'Estat per a donar a conèixer el seu darrer treball, "Con cierto sentido".

Los Secretos tenen l'honor de ser una de les bandes que encara continuen en actiu d'entre tots aquells grups sorgits als primers dels vuitanta, a més de poder presumir d'haver escrit i interpretat algunes de les millors cançons del pop espanyol. El grup madrileny va sorgir el 1980 i ràpidament es va erigir com una formació clau en el moviment musical anomenat Nueva Ola, corrent hereva de la "new wave" britànica i de la que també van formar part grups com Nacha Pop. En aquell moment la banda estava integrada pels tres germans Urquijo més el bateria Canito, i no fou fins l'any 1989 quan el grup va abastar la seua configuració definitiva, en què destacaven Enrique i Álvaro Urquijo, el guitarrista Ramón Arroyo i el pianista Jesús Redondo. En el transcurs d'aqueixos deu anys el grup s'havia vist obligat a fer front a la mort de dos bateries -Canito, primer i Pedro A. Díaz, després- i a l'eixida del grup de Javier Urquijo.

El grup va viure els seus millors moments a partir de 1989. El cada dia més introspectiu Enrique Urquijo es consolidava con un dels millors cantautors del pop espanyol, però les lloances que rebia es barrejaven sovint amb rumors al voltant de la seua suposada mala salut. Són els anys de la publicació d'obres com "Adiós triteza",  "Cambio de planes" i el luxós recopilatori "La historia de Los Secretos", el 1996.

Però eixa època daurada es va interrompre sobtadament amb la mort d'Enrique Urquijo. Malgrat ser un dur colp que semblava que suposaria la fi del conjunt, Álvaro Urquijo va decidir continuar amb el grup i retre homenatge a Enrique amb l'edició en l'any 2000 de "A tu lado - Un homenaje a Enrique Urquijo" àlbum en el què nombrosos amics del grup recordaven les cançons d'Enrique.

El nou CD y DVD de Los Secretos, del qual es podran sentir algunes cançons el proper 11 de març al Castell d'Alaquàs, ha estat gravat en un diàfan so 5.1 en companyia d'una orquestra de corda. "Con cierto sentido" es un àlbum que recopila els millors temes de la història de la formació madrilenya en un format de col·lecció.